අයි.පී.එල්. තරගාවලියට සහභාගිවීමෙන් අපගේ ක්‍රීඩකයන්ට ආර්ථික වාසිද සැලසෙන නිසා අපි ඔවුනට ඒ සඳහා අවස්ථාව ලබා දී තිබෙනවා.නමුත් ඉන්දීය ක්‍රීඩා බලධාරීහු අපට කිසිදු ප්‍රතිචාරයක් දැක්වූයේ නැහැ” පාකිස්තාන ක්‍රිකට් පාලක මණ්ඩලයේ ප්‍රධාන මෙහෙයුම් නිලධාරී සුබාන් අහමඩ් පැවැසීය.ලබන වසරේ පැවැත්වෙන අයි.පී.එල්. තරගාවලියේ වෙන්දේසිය සඳහා ක්‍රීඩකයන් 416 දෙනෙකු සිටින බවත් ඒ අතර කිසිදු පාකිස්තානු ක්‍රීඩකයකු නොමැති බවත් ඉන්දීය ක්‍රිකට් බලධාරීහු ප්‍රකාශ කිරීමෙන් අනතුරුව පකිස්තාන ක්‍රිකට් බලධාරීහු මේ බව ප්‍රකාශ කළහ.2008 වසරේ අයි.පී.එල්. තරගාවලියට පාකිස්තාන ක්‍රීඩකයන් 11 දෙනෙකු සහභාගී වූ නමුත් මුම්බායි ත්‍රස්ත ප්‍රහාරයෙන් පසුව 2009 වසරේ අයි.පී.එල්. තරගාවලියේදි පාකිස්තානු ක්‍රීඩකයන් ඉවත් කිරීමට ඉන්දීය ක්‍රිකට් බලධාරීහු පියවර ගෙන තිබිණි.